Ice Frost Dessert Cafe Bingsu ร้านบิงซูร้านดังจากพัทยา มาเปิดสาขาที่ ราม 2 แล้วค่า เพิ่งเปิดได้ไม่นานนี่เองค่า ไม่ต้องไปไกลถึงพัทยาแล้วน้า 

ที่ตั้ง : ร้านตั้งอยู่ใน The Primary Football Field ราม 2 ค่า

การเดินทาง : จากเส้นบางนา เข้าทางเดียวกับทางเข้ามหาวิทยาลัยรามคำแหง 2 ตรงเข้ามา จะเจอทางแยกให้เลี้ยวขวา แต่ไม่ต้องเลี้ยวนะคะ ตรงเข้าไปเลย จะเจอ The Primary Football Field ให้ตรงเข้ามาอีก ร้านจะตั้งอยู่ ด้านขวามือค่า

บรรยากาศ : ร้านขนาดกลางๆ ไม่เล็กไม่ใหญ่นะคะ มีที่นั่งทั้งในและนอกร้านค่า ด้านในมีประมาณ 4-5 โต๊ะ นั่งได้ประมาณไม่เกิน 20 คนค่า ส่วนด้านนอกก็มีโต๊ะประมาณ 4-5 โต๊ะ เช่นเดียวกันค่า

เมนู :
- บิงซู หน้าต่างๆ บางหน้าจะมี 2 ไซส์ บางหน้ามีไซส์เดียว เช่น Melon, injeolmi, Cheese, Chocolate, Oreo แล้วก็มีงาดำด้วยน้า (อยากลองมากก แต่ไม่มีถ้วยเล็ก เสียใจเลย)
- ขนมปังอบหน้าต่างๆ
- เครื่องดื่ม สมูทตี้ และอิตาเลี่ยนโซดา

บิงซูของที่นี่ เป็นน้ำแข็งไสนมเลยนะคะ นมล้วนๆ ไม่หวานเลยค่า เนื้อน้ำแข็งเกล็ดละเอียดๆ อัดมาแน่นๆ นะคะ เสิร์ฟพร้อมกับนมข้นหวานค่า

Mixed Berry Bingsu : 179฿
อลังเบาๆ กับมิกซ์เบอร์รี่ รวมสี่ผลไม้ คือ สตอเบอร์รี่ ราสพ์เบอร์รี่ แบล็คเบอร์รี่และส้มค่า โดยรวมผลไม้ทั้งหมดรสออกเปรี้ยวมากค่า ใครชอบทานเปรี้ยวๆ น่าจะชอบนะคะ ส่วนเราต้องราดนมข้นหวานตัดซักนิดนึง อีกเคล็ดลับคือทานผลไม้ผสมกัน ก็จะได้รสชาติที่แปลกใหม่ไปอีกแบบค่ะ อ่อ มีไอศกรีมวนิลากับวิปครีมท๊อปมาด้านบนด้วยน้า

Pat Bingsu (size S) : 69฿
ไซส์ S แต่ก็ไม่ S นะคะ เป็น พัทบิงซูที่ราคาถูกที่สุดตั้งแต่เคยทานบิงซูมาเลย ตอนยกมาเสิร์ฟหอมกลิ่นถั่วมากๆค่า ชอบ~ ท๊อปด้านบนด้วยถั่วแดงกวน และมีแป้งต๊อกชิ้นเล็กๆ(ไปนิด) แต่อร่อยค่า เนื้อนุ่มหนึบเบาๆ รสหวานนิดๆ ฟิน~ 

จุดเด่นของที่นี่คือ ราคาค่ะ ราคาถือว่าเบามากๆ ถ้วยไซส์ปกติก็ขนาดมาตรฐาน ส่วนไซส์เล็กยังรู้สึกว่าถ้วยใหญ่กว่าบางร้านด้วย ถือว่าคุ้มสุดๆ แถมรสชาติก็เรียกว่าไม่แพ้ร้านดังๆ ด้วยน้า

Promotion : ตอนนี้มีโปรโมชั่น ไปทานบิงซูมี่ร้านแล้วเช็คอิน Facebook พร้อมแชร์ภาพถ่ายคู่บิงซู ได้รับขนมปังฟรีค่า

ในที่สุดก็มีร้านบิงซู แถวย่านบางนา / ราม 2 แล้ววว ติ่งบิงซูอย่างเราดีใจเป็นที่สุด ใครเป็นสาวกบิงซู อย่าลืมแวะไปลองกันน้าา

❤️